stanford-oval/wikipedia huggingface dataset:
โอลิมปิกฤดูร้อน 2020
ตั๋วการแข่งขัน

ราคาตั๋วของพิธีเปิดกีฬาโอลิมปิก 2020 ตั้งราคาไว้ระหว่าง 25,000 - 150,000 เยน ส่วนราคาตั๋วของกีฬายอดนิยม อาทิ กีฬากรีฑา และกีฬาว่ายน้ำในรอบชิงชนะเลิศ จะตั้งราคาสูงสุดถึง 30,000 เยน ซึ่งค่าเฉลี่ยของราคาตั๋วในกีฬาโอลิมปิก 2020 ทั้งหมดเป็นเงิน 7,700 เยน โดยร้อยละ 60 ของตั๋วทั้งหมด ตั้งราคาไว้ 4,400 เยน หรือน้อยกว่านั้น ตั๋วในกีฬาโอลิมปิก 2020 จะจำหน่ายผ่านร้านสะดวกซื้อทั้งหมด 40,000 สาขาทั่วประเทศญี่ปุ่น และจำหน่ายในอินเทอร์เน็ตอีกด้วย
การแข่งขัน > กีฬาที่แข่งขัน

กีฬาโอลิมปิกฤดูร้อน 2020 ได้จัดการแข่งขันทั้งหมด 33 ชนิดกีฬา 50 สาขากีฬา รวมทั้งหมด 339 รายการ
การแข่งขัน > กีฬาที่แข่งขัน > กีฬาใหม่ที่ถูกบรรจุเข้าแข่งขัน

ต่อจากกีฬาโอลิมปิกฤดูร้อน 2012 คณะกรรมการโอลิมปิกสากล หรือ ไอโอซี ได้ประเมิน 26 กีฬาหลักที่จัดขึ้นในกรุงลอนดอน ด้วยการพิจารณา 25 กีฬาหลัก และกีฬาใหม่ที่บรรจุในกีฬาโอลิมปิกฤดูร้อน 2016 คือ กีฬากอล์ฟ และกีฬารักบี้ 7 คน เพื่อที่จะบรรจุในกีฬาโอลิมปิกฤดูร้อน 2020 ซึ่งในที่นี้จะมีกีฬาที่ถูกถอดออก 1 ชนิดกีฬาที่ได้จัดการแข่งขันในนครรีโอเดจาเนโร ซึ่งไอโอซีจะหาทางที่จะบรรจุกีฬาเพิ่มจากตัวเลือกที่มี 7 กีฬา แทนที่กีฬาที่ถูกถอดออกไป เมื่อวันที่ 12 มกราคม พ.ศ. 2556 คณะบริหารไอโอซีได้ลงมติให้ถอดถอนกีฬามวยปล้ำออกจากกีฬาโอลิมปิก ซึ่งเป็นการตัดสินที่น่าแปลกใจที่ได้ถอดถอนกีฬาที่เก่าแก่ที่สุดในกีฬาโอลิมปิก ออกจากการแข่งขันครั้งนี้ หลังจากการตัดสินใจที่ถอดถอนกีฬามวยปล้ำออกจากกีฬาโอลิมปิกในครั้งนี้ ได้ถูกต่อต้านในหลายประเทศสมาชิก ดังนั้นสหพันธ์มวยปล้ำนานาชาติ หรือ ฟีล่า จึงได้ยื่นสมัครเพื่อที่ให้กีฬามวยปล้ำบรรจุเข้าสู่กีฬาโอลิมปิก 2020 อีกครั้ง
เมื่อวันที่ 29 พฤษภาคม พ.ศ. 2556 คณะกรรมการโอลิมปิกสากล หรือ ไอโอซี ได้ประกาศ 3 กีฬาสุดท้ายที่จะถูกบรรจุกีฬาโอลิมปิก 2020 คือ กีฬาสควอช, กีฬาเบสบอล / ซอฟท์บอล และกีฬามวยปล้ำ ส่วน 5 กีฬาอื่น ๆ คือกีฬาคาราเต้, กีฬาสเกตบอร์ด, กีฬาปีนเขา, กีฬาเวกบอร์ด และกีฬาวูซู ได้ตกรอบในการพิจารณาในครั้งนี้ เมื่อวันที่ 8 กันยายน พ.ศ. 2556 ในการประชุมคณะกรรมการโอลิมปิกสากล สมัยที่ 125 คณะกรรมการโอลิมปิกสากลได้เลือกกีฬามวยปล้ำกลับเข้าสู่กีฬาโอลิมปิกอีกครั้ง ซึ่งได้คะแนนเสียงทั้งหมด 49 คะแนน ส่วนกีฬาเบสบอล / ซอฟท์บอล และกีฬาสควอช ได้คะแนนเสียงทั้งหมด 24 และ 22 คะแนนตามลำดับ
ภายใต้นโยบายใหม่ของคณะกรรมการโอลิมปิกสากลที่สามารถให้ประเทศเจ้าภาพได้เสนอเพิ่มกีฬาต่าง ๆ เข้ามาบรรจุในกีฬาโอลิมปิกได้ โดยนโยบายนี้จะดึงดูดความสนใจของประเทศเจ้าภาพ จากการบรรจุกีฬาที่นิยมในประเทศเข้าสู่กีฬาโอลิมปิก อันเป็นผลมาจากการเปลี่ยนแปลงนโยบายใหม่ คณะกรรมการโอลิมปิกสากลได้ประกาศกีฬาที่สนใจในการบรรจุใหม่รวมทั้งหมด 8 กีฬา คือ กีฬาเบสบอล / ซอฟท์บอล, กีฬาโบว์ลิ่ง, กีฬาคาราเต้, กีฬาสเกตบอร์ด, กีฬาปีนหน้าผา, กีฬาสควอช, กีฬาโต้คลื่อน และกีฬาวูซู เมื่อวันที่ 28 กันยายน พ.ศ. 2558 ทางคณะกรรมการจัดการแข่งขันกีฬาโอลิมปิก 2020 ได้คัดเลือกกีฬาที่บรรจุกีฬาในกีฬาโอลิมปิก 2020 ให้แก่คณะกรรมการโอลิมปิกสากล รวมทั้งหมด 5 จาก 8 กีฬา คือ กีฬาเบสบอล / ซอฟท์บอล, กีฬาคาราเต้, กีฬาปีนหน้าผา, กีฬาโต้คลื่อน และกีฬาสเกตบอร์ด โดย 5 กีฬานี้ได้รับการอนุมัติ เมื่อวันที่ 3 สิงหาคม 2016 ในการประชุมคณะกรรมการโอลิมปิกสากล สมัยที่ 129 ที่นครรีโอเดจาเนโร ประเทศบราซิล ดั้งนั้นกีฬาโอลิมปิก 2020 จะมีจำนวนกีฬาทั้งหมด 33 กีฬา อย่างไรก็ตามกีฬาเหล่านี้ได้รับการอนุมัติให้จัดการแข่งขันในกีฬาโอลิมปิก 2020 เท่านั้น โดยไม่สามารถจัดการแข่งขันในกีฬาโอลิมปิก 2024 ได้
การแข่งขัน > ประเทศที่เข้าร่วมแข่งขัน

ดูเพิ่ม: รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2020
ณ วันที่ 24 มิถุนายน พ.ศ. 2564 คณะกรรมการโอลิมปิกแห่งชาติ 200 ประเทศ ที่ผ่านการคัดเลือก (ยกเว้นกีฬากรีฑา และว่ายน้ำ ซึ่งเป็นกีฬาสากล ที่ทั้ง 206 ประเทศสามารถส่งนักกีฬาเข้าแข่งขันโดยไม่ต้องผ่านการคัดเลือก)
สรุปเหรียญรางวัล

ดูเพิ่ม: สรุปเหรียญโอลิมปิกฤดูร้อน 2020
*  ประเทศเจ้าภาพ (ประเทศญี่ปุ่น)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 39 | 41 | 33 | 113 |
| 2 |  จีน (CHN) | 38 | 32 | 18 | 88 |
| 3 |  ญี่ปุ่น (JPN)* | 27 | 14 | 17 | 58 |
| 4 |  สหราชอาณาจักร (GBR) | 22 | 21 | 22 | 65 |
| 5 |  อาร์โอซี (ROC) | 20 | 28 | 23 | 71 |
| 6 |  ออสเตรเลีย (AUS) | 17 | 7 | 22 | 46 |
| 7 |  เนเธอร์แลนด์ (NED) | 10 | 12 | 14 | 36 |
| 8 |  ฝรั่งเศส (FRA) | 10 | 12 | 11 | 33 |
| 9 |  เยอรมนี (GER) | 10 | 11 | 16 | 37 |
| 10 |  อิตาลี (ITA) | 10 | 10 | 20 | 40 |
| 11–93 | ประเทศที่เหลือ | 137 | 150 | 206 | 493 |
| รวม (93 ประเทศ) | รวม (93 ประเทศ) | 340 | 338 | 402 | 1080 |
สื่อมวลชน > ผู้ให้การสนับสนุน

ในปีพ.ศ. 2558 มูลค่าของผู้ให้การสนับสนุนในกีฬาโอลิมปิก 2020 ทั้งหมดสูงถึง 1.3 พันล้านดอลลาร์สหรัฐ ซึ่งมูลค่าของผู้ให้การสนับสนุนในครั้งนี้มีมากที่สุดในประวัติศาสตร์โอลิมปิก โดยมากกว่าสถิติเดิมในกีฬาโอลิมปิก 2008 ที่มีมูลค่าของผู้ให้การสนับสนุนทั้งหมด 1.2 พันล้านดอลลาร์สหรัฐ
การถ่ายทอดสด

ในประเทศสหรัฐอเมริกา กีฬาโอลิมปิกฤดูร้อน 2020 จะมีการถ่ายทอดสดโดยสถานีโทรทัศน์เอ็นบีซียูนิเวอร์แซล ซึ่งได้ลงทุนซื้อลิขสิทธิ์ถ่ายทอดสดทั้งสิ้น 4.38 พันล้านดอลลาร์สหรัฐ โดยได้สิทธิ์การถ่ายทอดสดตั้งแต่กีฬาโอลิมปิกฤดูหนาว 2014 ที่เมืองโซชี ประเทศรัสเซีย เป็นต้นมา
ในประเทศญี่ปุ่น สถานีโทรทัศน์เอ็นเอชเค, สถานีโทรทัศน์ทีบีเอส, สถานีโทรทัศน์ทีวี อาซาฮี และสถานีโทรทัศน์ฟุจิ ทีวี จะออกอากาศในทุกแพลตฟอร์ม ขณะที่สถานีโทรทัศน์ทีวี โตเกียว, สถานีโทรทัศน์นิปปอน ทีวี และสถานีโทรทัศน์อิสระจะออกอากาศเฉพาะในโทรทัศน์ภาคพื้นดิน
ในทวีปยุโรปนี้จะมีการถ่ายทอดสดผ่านสถานีโทรทัศน์ดิสคัฟเวอรี่ คอมมิวนิเคชั่น ซึ่งเป็นกีฬาโอลิมปิกฤดูร้อนครั้งแรก ภายใต้สิทธิ์การถ่ายทอดสดในทวีปยุโรปของคณะกรรมการโอลิมปิกสากล หรือ ไอโอซี โดยได้สิทธิ์การถ่ายทอดสดตั้งแต่กีฬาโอลิมปิกฤดูหนาว 2018 ที่เมืองพย็องชัง ประเทศเกาหลีใต้ เป็นต้นมา โดยสิทธิ์การถ่ายทอดสดในกีฬาโอลิมปิกฤดูร้อนปี 2020 จะครอบคลุมทวีปยุโรปเกือบทั้งหมด ยกเว้นประเทศฝรั่งเศส และประเทศรัสเซีย เนื่องจากประเทศฝรั่งเศสยังมีสิทธิ์การถ่ายทอดสดอยู่ ซึ่งจะหมดสัญญาการถ่ายทอดสดในการแข่งขันครั้งนี้ โดยสถานีโทรทัศน์ดิสคัฟเวอรี่จะคุ้มครองใบอนุญาตย่อยในแต่ละประเทศ ซึ่งจะส่งระบบสัญญาณที่สามารถให้บริการฟรี (Free to Air) ทั่วทวีปยุโรป ในประเทศสหราชอาณาจักร จะเป็นครั้งสุดท้ายที่สถานีโทรทัศน์บีบีซี ถือสิทธิ์การถ่ายทอดสดอย่างเต็มรูปแบบ ซึ่งในครั้งต่อไปสถานีโทรทัศน์บีบีซีจะถือใบอนุญาตย่อยของสถานีโทรทัศน์ดิสคัฟเวอรี่แทน
รายชื่อสถานีโทรทัศน์ที่ถือสิทธิ์การถ่ายทอดสด
เกาหลีใต้ – เอสบีเอส
เกาหลีเหนือ – เอสบีเอส
แคนาดา – ซีบีซี/เรดิโอ-แคนาดา, สปอร์ตส์เน็ต, ทีเอสเอ็น
แคริบเบียน – อินเทอร์เนชั่นแนล มีเดีย คอนเทนท์
โครเอเชีย – เอชอาร์ที
จีน – ซีซีทีวี
เช็กเกีย – แชที
ญี่ปุ่น – เจแปน คอนซอร์เทียม
นิวซีแลนด์ – สกาย เทเลวิชั่น
เนเธอร์แลนด์ – เอ็นโอเอส
บราซิล – กรูโป โกลโบ
เบลารุส – เบลเทเลเรดิโอ
ฝรั่งเศส – ฟรองซ์ เทเลวีฌีอง, แคแนล พลืส
ฟินแลนด์ – เล
ยุโรป – ดิสคัฟเวอรี่ คอมมิวนิเคชั่น, ยูโรสปอร์ต
สโลวาเกีย – อาร์ทีวีเอส
สโลวีเนีย – อาร์ทีวี
สวิตเซอร์แลนด์ – เอสอาร์จี เอสเอสอาร์
บริเตนใหญ่ – บีบีซี, ยูโรสปอร์ต
สหรัฐอเมริกา – เอ็นบีซียูนิเวอร์แซล
ออสเตรเลีย – เซเว่น เน็ตเวิร์ค
ออสเตรีย – โออาร์เอฟ
เอเชีย – เดนท์สุ
โอเชียเนีย – สกาย เทเลวิชั่น
ไอร์แลนด์ – อาร์ทีอี
ฮังการี – เอ็มทีวีเอ
MENA – บีนสปอตส์
ไทย – แพลนบี, เอไอเอส, ทีสปอร์ตส, เอ็นบีที, ไทยพีบีเอส, เจเคเอ็น 18, ทรูโฟร์ยู, จีเอ็มเอ็ม 25, พีพีทีวี
ซง จุง-กี

| ซง จุง-กี |
| --- | --- |
ซงในปี 2016
เกิด:  (1985-09-19) 19 กันยายน ค.ศ. 1985 (39 ปี) แทจ็อน เกาหลีใต้
การศึกษา: มหาวิทยาลัยซ็องกยุงกวัน
อาชีพ: นักแสดง นายแบบ พิธีกร
ปีปฏิบัติงาน: 2008–ปัจจุบัน
ตัวแทน: HighZium Studio
ส่วนสูง: 1.78 m (5 ft 10 in)
คู่สมรส: ซง ฮเย-กโย  (สมรส 2017; หย่า 2019)  เคที ลูอีซ ซอนเดิร์ส (สมรส 2023)
บุตร: 2 คน

ชื่อเกาหลี
ฮันกึล: 송중기
ฮันจา: 宋仲基
อาร์อาร์: Song Jung-gi 
เอ็มอาร์: Song Chungki 
 
ลายมือชื่อ

ซง จุง-กี (เกาหลี: 송중기; เกิด 19 กันยายน ค.ศ. 1985) เป็นนักแสดงและพิธีกรชาวเกาหลีใต้ เริ่มมีชื่อเสียงจากการแสดงซีรีส์ย้อนยุคเรื่อง บัณฑิตหน้าใส หัวใจว้าวุ่น และจากการเป็นพิธีกรรายการปกิณกะบันเทิง รันนิงแมน ซงได้แสดงบทนำในซีรีส์เรื่องแรกของเขาในปี 2012 คือ The Innocent Man และยังได้แสดงภาพยนตร์ที่ทำรายได้อย่างสูงเรื่อง วูฟบอย
ภายหลังจากปลดประจำการ เขาได้รับบทนำในละครที่ได้รับความนิยมทั่วเอเชียเรื่อง ชีวิตเพื่อชาติ รักนี้เพื่อเธอ ละครเรื่องดังกล่าวได้รับความนิยมสูงมาก โดยได้รับเรตติงในตอนจบทั่วประเทศสูงถึง 38.8% และในเขตเมืองหลวง 41.6% จากข้อมูลของเนลสันเกาหลี จากความนิยมที่พุ่งสูงขึ้นทั่วทั้งเกาหลีและเอเชีย ทำให้เขามีชื่อเสียงในระดับฮันรยู
ชีวิตช่วงแรก

เมื่อตอนที่ซง จุง-กี เรียนอยู่ในชั้นมัธยมศึกษาตอนต้นเขาได้เข้าแข่งขันวิ่งสเกตแทร็กระยะสั้นระดับประเทศ โดยเป็นตัวแทนของแทจ็อน จุงกิมีส่วนร่วมในการแข่งขันระดับชาติถึงสามครั้งและชนะเลิศในการแข่งขันกีฬารายการใหญ่ ในปีแรกของการศึกษาในชั้นมัธยมปลาย อย่างไรก็ตาม เขาก็ได้รับบาดเจ็บ ดังนั้นเขาก็ต้องออกจากวงการกีฬา เพราะฉะนั้นเขาจึงให้ความสนใจในเรื่องการเรียนของเขา ต่อมาซงก็ได้แสดงละครในบทบาทของนักสเกตน้ำแข็งทีมชาติในซีรีส์เรื่อง Triple
เพราะความที่เขามีบุคลิกลักษณะเป็นคนขี้อาย พ่อแม่ของเขาจึงส่งเขาเข้าไปเรียนในชั้นเรียนต่าง ๆ ประกอบไปด้วย ชั้นเรียนการแสดง เพื่อที่จะเพิ่มพูนทักษะทางด้านการเข้าสังคมของเขา ในระหว่างที่เขาศึกษาอยู่ชั้นปีที่สองในมหาวิทยาลัย ในสาขาบริหารธุรกิจที่เขาเรียน การเรียนของเขาก็เริ่มมีปัญหาเมื่อตอนที่เขาเข้าสู่การแสดงอย่างจริงจัง เขาปรากฏตัวครั้งแรกในวงการโทรทัศน์ในฐานะเป็นผู้เข้าแข่งขันในรายการ Quiz Korea ของช่องเคบีเอส และได้เข้าไปถึงรอบสุดท้าย (แต่ไม่ได้เป็นผู้ชนะ) และเขายังเป็นแบบขึ้นปกในนิตยสาร College Tomorrow
ผลงาน > ภาพยนตร์

| ปี | ชื่อเรื่อง | บทบาท |
| --- | --- | --- |
| 2551 | อำนาจ ราคะ ใครจะหยุดได้ | โน-ทัก |
| 2552 | สัมผัสรัก ร้อน ซ่อน เร้น | ยู แจ-ฮย็อก |
| 2552 | The Case of Itaewon Homicide | โช จง-พิล, เหยื่อฆาตกรรม |
| 2553 | Hearty Paws 2 | ดง-วุค |
| 2554 | หนุ่มหน้าใสกับยัยสาวจอมงก | จี-วุง |
| 2554 | ริโอ เดอะ มูฟวี่ (animated) | บลู (ให้เสียงภาษาเกาหลี) |
| 2555 | Emperor Penguins Peng-yi and Som-yi | ผู้บรรยาย |
| 2555 | The Grand Heist | ช็อง ยัก-ย็อง (นักแสดงรับเชิญ) |
| 2555 | วูฟบอย | ช็อล-ซู |
| 2560 | Battleship Island | พัก มู-ย็อง |
| 2564 | Space Sweepers | แทโฮ |
| TBA | Hwaran | Chi-Gun |
ผลงาน > รายการทางโทรทัศน์

| ปี  | ชื่อเรื่อง  | บทบาท  | เครือข่าย  |
| --- | --- | --- | --- |
| 2551  | Love Racing  | ชายหนุ่ม  | วายทีเอ็น  |
| 2551  | My Precious Child  | จัง จิน-โฮ  | เคบีเอส2  |
| 2552  | Triple  | จี พุง-โฮ   | เอ็มบีซี  |
| 2552  | คุณหนูจอมวุ่นกับยอดชายนายยาจก  | หัวหน้าคนรับใช้ (นักแสดงรับเชิญ, ตอนที่ 1)  | เคบีเอส2  |
| 2552  | อธิษฐานรัก ณ ปลายหนาว  | ฮัน จี-ยง  | เอสบีเอส  |
| 2553  | กำเนิดรัก กำเนิดชีวิต  | อัน คย็อง-อู  | เอสบีเอส  |
| 2553  | บัณฑิตหน้าใส หัวใจว้าวุ่น  | กู ยง-ฮา  | เคบีเอส2  |
| 2554  | Deep Rooted Tree  | อี โด (วัยเยาว์)  | เอสบีเอส  |
| 2555  | รอยรักรอยแค้น  | คัง มา-รุ  | เคบีเอส2  |
| 2559  | ชีวิตเพื่อชาติ รักนี้เพื่อเธอ  | ยู ชี-จิน  | เคบีเอส2  |
| 2559  | เสียงจิตหลุด  | นักแสดงรับเชิญ  | เคบีเอส2  |
| 2560  | Man to Man  | พนักงานธนาคาร (นักแสดงรับเชิญ)  | เจทีบีซี  |
| 2562  | Arthdal Chronicles  | อึนซอม / ซายา (รับบทเป็นฝาแฝด)  | ทีวีเอ็น  |
| 2564  | Vincenzo (วินเชนโซ่ ทนายมาเฟีย)  | วินเซนโซ่ กาซาโน่  | เน็ตฟลิกซ์  |
| 2565   | Reborn Rich   | ยุนฮยอนอู/จินโดจุน  | เจทีบีซี  |

| ปี | ชื่อ | ฮันกึล | เครือข่าย | ข้อมูลเพิ่มเติม |
| --- | --- | --- | --- | --- |
| 2551 | Pretty Boys: A Wrong Situation | 꽃미남 아롱사태 | Mnet |  |
| 2552 | Let's Go Dream Team! Season 2 | 출발 드림팀2 | KBS2 | รายการปกิณกะบันเทิง |
| 2552-53 | มิวสิกแบงก์ | 뮤직뱅크 | KBS2 | พิธีกรรายการเพลง |
| 2553-54 | รันนิงแมน | 런닝맨 | SBS | รายการปกิณกะบันเทิง |
| 2554 | I'm Real: Song Joong-ki | I'm Real 송중기 | QTV |  |
| 2554 | Everyone Dramatic | 에브리원 드라마틱 | MBC |  |
| 2554 | Made in U | 메이드 인 유 | jTBC | พิธีกร |
| 2554-55 | Tears of the Antarctic | 남극의 눈물 | MBC | ผู้บรรยายภาพยนตร์สารคดี |
ผลงาน > มิวสิกวีดิโอ

| ปี | ศิลปิน | ชื่อเพลง |
| --- | --- | --- |
| 2552 | Tei | "독설" (Poisonous Tongue) |
| 2555 | คิม จง-กุก | "남자가 다 그렇지 뭐" (Men Are All Like That) |
หนังสือ

2553: "피부미남 프로젝트" (Beautiful Skin Project)
ผลงานเพลง

2555: "정말" (Really) -The Innocent Man OST
ข้อมูลเพิ่มเติม

Song Joong-ki เก็บถาวร 2015-09-23 ที่ เวย์แบ็กแมชชีน at Cyworld (เกาหลี)
Song Joong-ki เก็บถาวร 2012-05-10 ที่ เวย์แบ็กแมชชีน at SidusHQ (เกาหลี)
เรสเซิลเมเนีย

สำหรับความหมายอื่น ดูที่ เรสเซิลเมเนีย (แก้ความกำกวม)
| เรสเซิลเมเนีย |
| --- | --- |
โลโก้ของเรสเซิลเมเนีย
Nickname(s): "The Grandest Stage of Them All" "The Showcase of the Immortals" "The Grand Daddy of them all" "The Show of Shows"
ข้อมูล
สร้างสรรค์โดย: วินซ์ แม็กแมน
สมาคม: ดับเบิลยูดับเบิลยูอี
ค่าย: รอว์ สแมคดาวน์
จัดครั้งแรก: เรสเซิลเมเนีย ครั้งที่ 1
เหตุการณ์กลไก: WWE's flagship event
เรสเซิลเมเนีย (อังกฤษ: WrestleMania) คือรายการถ่ายทอดสดการแสดงมวยปล้ำอาชีพ ของ WWE ซึ่งจะเกิดขึ้นเป็นประจำทุกปี ในช่วงปลายเดือนมีนาคม หรือต้นเดือนเมษายน โดยเรสเซิลเมเนียถูกเลือกให้เป็นรายการถ่ายทอดสดของ WWE ที่ประสบความสำเร็จมากที่สุด และเกิดขึ้นยาวนานมากที่สุดในการแสดงมวยปล้ำอาชีพของโลก การแสดงเกิดขึ้นครั้งแรกในปี ค.ศ. 1985 ปัจจุบันถูกจัดขึ้นมาแล้วทั้งสิ้น 33 ครั้ง
ประวัติ

เรสเซิลเมเนีย ถูกคิดและสร้างขึ้นโดยเจ้าของ WWE วินซ์ แม็กแมน (Vince McMahon) เรสเซิลเมเนียกลายเป็นการแสดงที่มีชื่อเสียงมากที่สุดในกีฬาบันเทิง เรสเซิลเมเนียประสบความสำเร็จและแพร่หลาย ส่งผลให้ WWE กลายเป็นสมาคมมวยปล้ำที่ประสบความสำเร็จมากที่สุดในอเมริกาเหนือ เรสเซิลเมเนียก่อให้เกิดนักมวยปล้ำที่มีชื่อเสียงมากมาย และมีผู้คนหรือบุคคลต่างๆที่มีชื่อเสียง เข้ามาเป็นแขกรับเชิญพิเศษ เล่นดนตรีสด และมีส่วนร่วมในการเฉลิมฉลอง ในเรสเซิลเมเนียแต่ละครั้งแต่ละปี ตัวอย่างเช่น Muhammad Ali, Mr. T, Alice Cooper, Lawrence Taylor, Pamela Anderson, Ray Charles, Michelle Williams, John Legend, Mike Tyson, P.O.D, Donald Trump, Floyd Mayweather, Jr., Snoop Dogg, Raven Symone, Kim Kadashian, Kid Rock, Mickey Rourke, Jenny McCarthy, Nicole Pollizzi, Maria Menounos, Sean Combs, Machine Gun Kelly, Flo Rida, Living Colour, Flo Rida, Mark Crozer และ Rev Theory เป็นต้น เรสเซิลเมเนีย ยังคงก้าวไปข้างหน้าและแพร่หลายไปทั่วโลก ซึ่งถือเป็นธุรกิจการค้าที่ประสบความสำเร็จอย่างสูงของ WWE ไม่ว่าจะเรื่องสินค้า สื่อ และการแสดง ทุกครั้งที่เรสเซิลเมเนียจัดขึ้นบัตรจะขายหมดก่อนการแสดงจะเริ่มขึ้นทุกครั้ง
แหล่งข้อมูลอื่น

เว็บไซต์อย่างเป็นทางการของ WWE
WTF! - Wrestling Tabloid Foundation สื่อมวยปล้ำคุณภาพของประเทศไทย
Official WrestleMania website
WrestleMania history เก็บถาวร 2010-04-20 ที่ เวย์แบ็กแมชชีน
WrestleMania: Happy 25th! เก็บถาวร 2010-05-07 ที่ เวย์แบ็กแมชชีน – slideshow by Life
| ด ค กรายการเพย์-เพอร์-วิวและดับเบิลยูดับเบิลยูอี เน็ตเวิร์คของดับเบิลยูดับเบิลยูอี |
| --- | --- |
เรสเซิลเมเนีย:  I 1985  2 1986  III 1987  IV 1988  V 1989  VI 1990  VII 1991  VIII 1992  IX 1993  X 1994  XI 1995  XII 1996  13 1997  XIV 1998  XV 1999  2000  X-Seven 2001  X8 2002  XIX 2003  XX 2004  21 2005  22 2006  23 2007  24 2008  25 2009  26 2010  27 2011  28 2012  29 2013  30 2014  31 2015  32 2016  33 2017  34 2018  35 2019  36 2020  37 2021  38 2022  39 2023  40 2024 
ในปัจจุบัน:  รอยัลรัมเบิล (1988–ปัจจุบัน)  อิลิมิเนชั่น แชมเบอร์ (2010–2015, 2017–ปัจจุบัน)  เรสเซิลเมเนีย (1985–ปัจจุบัน)  แบ็กแลช (1999–2009, 2016–ปัจจุบัน)  ไนท์ออฟแชมเปียนส์ (2008–2015, 2023–ปัจจุบัน)  มันนีอินเดอะแบงก์ (2010–ปัจจุบัน)  ซัมเมอร์สแลม (1988–ปัจจุบัน)  เพย์แบ็ก (2013–2017, 2023–ปัจจุบัน)  ฟาสต์เลน (2015–2019, 2021, 2023–ปัจจุบัน)  คราวน์ จูเอ็ล (2018–ปัจจุบัน)  เซอร์ไวเวอร์ ซีรีส์ (1987–ปัจจุบัน) 
ในอดีต:  เดอะเรสต์ลิงคลาสสิก (1985)  ดิสทิวส์เดย์อินเท็กซัส (1991)  วันไนท์โอนลี (1997)  แคปิทอลคาร์เนจ (1998)  เมย์เฮมอินแมนเชสเตอร์ (1998)  อินยัวร์เฮ้าส์ (1995–1999)  โนเมอร์ซี (1999)  โอเวอร์ดิเอดจ์ (1998–1999)  ฟุลลี่โลดเดด (1998–2000)  อินเวชั่น (2001)  คิงออฟเดอะริง (1993–2002)  รีเบลเลียน (1999–2002)  อินเซอร์เรกซ์ชั่น (2000–2003)  แบดบลัด (1997, 2003–2004)  ดีเซมเบอร์ทูดิสเมมเบอร์ (2006)  นิวเยียร์สเรโวลูชั่น (2005–2007)  วันไนท์สแตนด์ (2005–2008)  อันฟอร์กิฟเว่น (1998–2008)  ไซเบอร์ซันเดย์ (2004–2008)  อาร์มาเกดดอน (1999–2000, 2002–2008)  จัดจ์เมนท์เดย์ (1998, 2000–2009)  เดอะเกรทอเมริกันแบช (2004–2009)  เบรกกิ้งพอยท์ (2009)  ไฟเทอร์โฟร์เวย์ (2010)  แบรกกิ้ง ไรท์ส (2009–2010)  แคปิเทล พูนิชเมนท์ (2011)  เวนเจินส์ (2001–2007, 2011)  โอเวอร์เดอะลิมิต (2010–2012)  โนเวย์เอาท์ (1998, 2000–2009, 2012)  เอ็นเอ๊กซ์ที แอร์ไรวัล (2014)  คิงออฟเดอะริง (1985–1989, 1991, 1993-2002, 2006, 2008, 2010, 2015, 2021)  เดอะบีสอินเดอะอีท (2015)  ไลฟ์ฟรอมเมดิสันสแควร์การ์เดน (2015)  ครุยเซอร์เวทคลาสสิก (2016)  โรดบล็อก (2016)  เกรตบอลส์ออฟไฟร์ (2017)  แบทเทิลกราวด์ (2013–2017)  โนเมอร์ซี (1999–2008, 2016–2017)  แคลชออฟแชมเปียนส์ (2016–2017)  ยูไนเต็ด คิงดอม แชมเปียนชิป ทัวร์นาเมนต์ (2017)  เมยังคลาสสิก (2017–2018)  เกรเทสต์ รอยัลรัมเบิล (2018)  อีโวลูชัน (2018)  ซูเปอร์โชว์-ดาวน์ (2018–2020)  ทีแอลซี: เทเบิลส์แลดเดอส์ & แชส์ (2009–2020)  เอ็นเอ๊กซ์ที เทคโอเวอร์ (2014–2021)  เฮลอินเอเซล (2009–2022)  เอ็กซ์ตรีมรูลส์ (2009–2022)
อีฟไซคีแอนด์เดอะบลูเบียดส์ไวฟ์

2025 ซิงเกิลโดยเลเซราฟิม
"อีฟไซคีแอนด์เดอะบลูเบียดส์ไวฟ์" (อังกฤษ: Eve, Psyche & the Bluebeard's Wife; เกาหลี: 이브, 프시케 그리고 푸른 수염의 아내; อาร์อาร์: Ibeu, Peusike geurigo Pureun Suyeom-ui Anae) เป็นเพลงของเกิร์ลกรุปเกาหลีใต้เลเซราฟิม วางจำหน่ายเมื่อวันที่ 23 พฤษภาคม ค.ศ. 2023 โดยเป็นซิงเกิลที่สองจากสตูดิโออัลบั้มเปิดตัวอันฟอร์กิฟเวน เป็นเพลงเจอร์ซีย์คลับที่นำเสนอเนื้อหาเกี่ยวกับพลังหญิง การเสริมสร้างอำนาจในตนเอง และการทำลายข้อห้าม มิวสิกวิดีโอมีสมาชิกของเลเซราฟิมเต้นและเล่นเกมสำหรับเด็ก ทำให้เพลงนี้ได้รับความสนใจเพิ่มขึ้น ทำให้เพลงติดอันดับที่สองในเซอร์เคิลดิจิทัลชาร์ตของเกาหลีใต้ในเดือนต่อมา
เพลงนี้ได้ปล่อยมาอีกหลายเวอร์ชัน ได้แก่ เวอร์ชันรีมิกซ์โดยมีนักร้องบีบี และแร็ปเปอร์มิรานิและคาโม เมื่อวันที่ 27 มิถุนายน 2023 เวอร์ชันภาษาอังกฤษเมื่อวันที่ 6 กรกฎาคม 2023 เวอร์ชันรีมิกซ์ที่มีนักร้อง Upsahl มาร่วมด้วยเมื่อวันที่ 14 กรกฎาคม 2023 เวอร์ชันรีมิกซ์ที่มีนักร้องชาวญี่ปุ่นบริติช รินะ ซาวายามะ มาร่วมด้วยเมื่อวันที่ 28 กรกฎาคม 2023 และเวอร์ชันที่มีนักร้องและนักแต่งเพลงชาวอเมริกัน เดมี โลวาโต มาร่วมด้วยเมื่อวันที่ 4 สิงหาคม 2023
องค์ประกอบ

"อีฟไซคีแอนด์เดอะบลูเบียดส์ไวฟ์" เป็นเพลงเคป็อปและเจอร์ซีย์คลับ ที่มีจังหวะอิเล็กโทร "คลาสสิก" ที่ได้รับแรงบันดาลใจจากยุค 90 เนื้อเพลง เช่น "Fearless, say yes, we don't dress to impress" ครอบคลุมเนื้อหาเกี่ยวกับการเสริมอำนาจในตนเอง และการหลุดพ้นจากทัศนคติแบบเหมารวมและข้อห้าม ชื่อเพลงที่ใช้ชื่อของอีฟ เป็นบุคคลในพระคัมภีร์ไบเบิลที่กินผลไม้ต้องห้าม ไซคี เทพธิดาแห่งดวงวิญญาณชาวกรีกผู้ที่เฝ้าดูคิวปิดขณะหลับจึงได้เห็นร่างที่แท้จริงของเขา และภรรยาของบลูเบียร์ด ตัวละครในเทพนิยายฝรั่งเศสเรื่อง "บลูเบียด" (เคราน้ำเงิน) ที่เขียนโดยชาร์ล แปโร ซึ่งแต่งงานกับชายคนหนึ่งที่ภรรยาหายตัวไปและครอบครัวของเขาเอาชนะเขาและรับโชคลาภของเขา เพื่อเน้นย้ำข้อความของเพลงเกี่ยวกับการละเมิดข้อห้าม
ประสิทธิภาพเชิงพาณิชย์

ในเกาหลีใต้ "อีฟไซคีแอนด์เดอะบลูเบียดส์ไวฟ์" เข้าสู่เซอร์เคิลชาร์ตที่อันดับ 121 เมื่อวันที่ 1 พฤษภาคม 2023 จากการวางจำหน่ายของอันฟอร์กิฟเวน ก่อนจะออกจากชาร์ตในสัปดาห์ต่อมา หลังจากกล่อยมิวสิกวิดีโอก็กลับเข้าสู่ 100 อันดับแรกของชาร์ตในสัปดาห์ของวันที่ 24 พฤษภาคม 2023 และเพิ่มขึ้นเป็นอันดับที่ 34 ในสัปดาห์ต่อมา และติดอันดับสูงสุดที่อันดับสองประจำสัปดาห์วันที่ 25 มิถุนายน 2023
รางวัล

"อีฟไซคีแอนด์เดอะบลูเบียดส์ไวฟ์" ชนะรายการเพลงและได้รับรางวัลที่รายการอินกีกาโย เมื่อวันที่ 16 กรกฎาคม ค.ศ. 2023
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Japan (RIAJ) | Gold | 50,000,000† |
 †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
วิทยาลัยเทคโนโลยีสยาม (สยามเทค)

ระวังสับสนกับ วิทยาลัยเทคโนโลยีสยาม
| --- | --- |
ชื่อย่อ: สยามเทค (Siamtech)
ประเภท: วิทยาลัยอาชีวศึกษา
ที่ตั้ง: 46/9 ถนนจรัญสนิทวงศ์ แขวงวัดท่าพระ เขตบางกอกใหญ่ กรุงเทพมหานคร 10600
เว็บไซต์: http://www.siamtech.ac.th
วิทยาลัยเทคโนโลยีสยาม (สยามเทค) (อังกฤษ: Siam Technological College (Siamtech)) เป็นสถานศึกษาเอกชนที่เปิดสอนด้านช่างอุตสาหกรรมแห่งแรกของประเทศไทย เป็นสถาบันในเครือเดียวกันกับวิทยาลัยเทคโนโลยีสยาม(อุดมศึกษา)และมหาวิทยาลัยสยาม โดยอาจารย์ ดร.ณรงค์ มงคลวานิช เป็นผู้ริเริ่มและก่อตั้งโรงเรียนแห่งนี้ขึ้น เมื่อ พ.ศ. 2508 โดยใช้ชื่อโรงเรียนเมื่อแรกเริ่มในการจัดตั้งว่า “โรงเรียนช่างกลสยาม” เปิดสอนประเภทวิชาช่างอุตสาหกรรม ระดับ ปวช. 3 สาขาวิชาคือ  สาขาวิชาช่างยนต์  ช่างไฟฟ้า  และช่างวิทยุ-โทรคมนาคม นับว่าเป็นโรงเรียนอาชีวศึกษาเอกชนแห่งแรกของประเทศไทย ที่เปิดทำการสอนทางด้านอาชีวศึกษา ประเภทวิชาช่างอุตสาหกรรม และทางโรงเรียนได้ทำพิธีเปิดโรงเรียน เมื่อวันที่ 12 มิถุนายน พ.ศ. 2508 โดยหม่อมหลวงปิ่น มาลากุล รัฐมนตรีว่าการกระทรวงศึกษาธิการ เป็นประธานในพิธีเปิด
หลักสูตรที่เปิดสอน

ปีการศึกษา 2565
หลักสูตรที่เปิดสอน > ประเภทวิชาอุตสาหกรรม

ระดับประกาศนียบัตรวิชาชีพ (ปวช.) รอบเช้า
ช่างยนต์
ช่างไฟฟ้ากำลัง
เมคคาทรอนิกส์
รับผู้จบม.3 หรือเทียบเท่าหลักสูตร 3 ปี
ระดับประกาศนียบัตรวิชาชีพชั้นสูง (ปวส.) รอบเช้า และรอบวันอาทิตย์
เทคนิคยานยนต์
เทคนิคยานยนต์ (ทวิภาคี)
ไฟฟ้ากำลัง
ไฟฟ้ากำลัง
เมคคาทรอนิกส์
รับผู้ที่จบ ปวช. 3 หรือเทียบเท่า และผู้ที่จบมัธยมศึกษาตอนปลาย (ม.6) หรือเทียบเท่าหลักสูตร 2 ปีสำหรับสาขางานเทคนิคยานยนต์ เปิดหลักสูตรทวิภาคี หลักสูตร 2 ปี รอบเช้า รับผู้ที่จบ ปวช. สาขางานยานยนต์
หลักสูตรที่เปิดสอน > ประเภทวิชาพาณิชยกรรม

ระดับประกาศนียบัตรวิชาชีพ (ปวช.) รอบเช้า
การบัญชี
การตลาด
รับผู้จบมัธยมศึกษาตอนต้น (ม.3) หรือเทียบเท่า
ระดับประกาศนียบัตรวิชาชีพชั้นสูง (ปวส.) รอบเช้า และรอบวันอาทิตย์
การบัญชี
การบัญชี(รอบวันอาทิตย์)
การตลาด
การตลาด(รอบวันอาทิตย์)
รับผู้จบประกาศนียบัตรวิชาชีพ (ปวช.) พาณิชยกรรมทุกสาขาวิชา และผู้ที่จบมัธยมศึกษาตอนปลาย (ม.6) หรือเทียบเท่า
หลักสูตรที่เปิดสอน > ประเภทวิชาอุตสาหกรรมท่องเที่ยว

ระดับประกาศนียบัตรวิชาชีพ (ปวช.) รอบเช้า
การโรงแรม
ระดับประกาศนียบัตรวิชาชีพชั้นสูง (ปวส.) รอบเช้า
การโรงแรมและบริการ
รับผู้จบมัธยมศึกษาตอนต้น (ม.3) หรือเทียบเท่า
รับผู้จบประกาศนียบัตรวิชาชีพ (ปวช.) พาณิชยกรรมทุกสาขาวิชา และผู้ที่จบมัธยมศึกษาตอนปลาย (ม.6) หรือเทียบเท่า
หลักสูตรที่เปิดสอน > ประเภทวิชาศิลปกรรม

ระดับประกาศนียบัตรวิชาชีพ (ปวช.) รอบเช้า
คอมพิวเตอร์ธุรกิจ
คอมพิวเตอร์กราฟิก
รับผู้จบมัธยมศึกษาตอนต้น (ม.3) หรือเทียบเท่า
ระดับประกาศนียบัตรวิชาชีพชั้นสูง (ปวส.) รอบเช้า และรอบวันอาทิตย์
เทคโนโลยีธุรกิจดิจิทัล
ดิจิทัลกราฟิก
รับผู้จบประกาศนียบัตรวิชาชีพ (ปวช.) พาณิชยกรรมทุกสาขาวิชา และผู้ที่จบมัธยมศึกษาตอนปลาย (ม.6) หรือเทียบเท่า
แหล่งข้อมูลอื่น

แผนที่และภาพถ่ายทางอากาศของ วิทยาลัยเทคโนโลยีสยาม (สยามเทค)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′20″N 100°28′17″E﻿ / ﻿13.738822°N 100.471427°E﻿ / 13.738822; 100.471427
ป้ายวิทยาลัยเทคโนโลยีสยาม (สยามเทค)
จาโกโป ปอนตอร์โม

“จาโคโป ปอนตอร์โม” จากหนังสือ “ชีวิตศิลปิน” โดย จอร์โจ วาซารี
พระแม่มารีและพระบุตรกับนักบุญ
แคพโพนีชาเปล, ซานตาเฟลิชิตา, ฟลอเรนซ์, อิตาลี
แคพโพนีชาเปล, ซานตาเฟลิชิตา, ฟลอเรนซ์, อิตาลี
โจเซฟในอียิปต์ (รายละเอียด)
นักบุญแอนโทนี แอ็บบ็อท
พระแม่มารีและนักบุญอลิสซาเบ็ธ
นักบุญเควนแต็ง
ภาพเหมือนของชายหนุ่ม
จาโคโป ปอนตอร์โม หรือ ปอนตอร์โม (อังกฤษ: 'Jacopo Pontormo หรือ Jacopo da Pontormo หรือ Pontormo') (24 พฤษภาคม ค.ศ. 1494 - 2 มกราคม ค.ศ. 1557) เป็นจิตรกรสมัยแมนเนอริสม์ตระกูลฟลอเรนซ์คนสำคัญของประเทศอิตาลีในคริสต์ศตวรรษที่ 16 มีความเชี่ยวชาญทางการเขียนภาพสีน้ำมัน และการเขียนภาพเหมือน ปอนตอร์โมมีชื่อเสียงในการวางตัวแบบเอี้ยวตัว, การบิดเบือนทัศนียภาพ, การใช้สีที่ไม่ใช่ธรรมชาติซึ่งมาจากความเป็นคนที่อยู่นิ่งไม่ได้และเป็นคนมีอารมณ์ที่ทำนายไม่ได้